cyanic-selkie/wikianc huggingface dataset:
Άγκυρα πλοίου
Μέγεθος και δοκιμή
Όλες οι άγκυρες υποβάλλονται σε δοκιμή με μηχανικά μέσα. Στην αρχή υποβάλλονται όλα τα μέρη της άγκυρας σε δοκιμή κάμψης (bend test), στη συνέχεια σε δοκιμή πτώσης (percussive test) όπου αφήνεται η άγκυρα να πέσει από ύψος 4-5 μέτρα σε σιδερένιο δάπεδο, ακολουθεί δοκιμή σφυρόκρουσης με σφυρί βάρους άνω των 7 λιβρών. Αυτών ακολουθεί η δοκιμή έλξης (proof test) από τον κρίκο και από τους όνυχες χωριστά. Μετά το πέρας εκδίδεται πιστοποιητικό που συνήθως συνδυάζεται με εκείνο των αλυσίδων. Οι δοκιμές γίνονται κυρίως μετά την κατασκευή της άγκυρας ή όποτε ανάγκες το απαιτήσουν. Στο εμπόριο διατίθενται με τα πιστοποιητικά τους.
Σημειώσεις
thumb|right|150px|Άγκυρα τύπου "αρότρου" μικρών ιστιοφόρων
Ευρωπαϊκό Πρωτάθλημα Στίβου 2012 – 5000 μέτρα ανδρών
140px|right 140px|right Τα 5000 μέτρα Ανδρών του Ευρωπαϊκού Πρωταθλήματος Ανοιχτού Στίβου 2012 πραγματοποιήθηκαν στο Ολυμπιακό Στάδιο του Ελσίνκι στις 27 Ιουνίου.
Τελικός
thumb|250px|Ο Πρωταθλητής Ευρώπης 2012 στα 5000 μέτρα Μοχάμεντ Φάρα.
Αναφορές
Κατηγορία:Ευρωπαϊκό Πρωτάθλημα Στίβου 2012 Κατηγορία:5000 μέτρα στο Ευρωπαϊκό Πρωτάθλημα Στίβου
Νίκη Φλώρινας
Κατά τη διοικητική διαίρεση της Ελλάδας σύμφωνα με το σχέδιο «Καποδίστριας», μέχρι το 2010, η Νίκη ανήκε στο τοπικό διαμέρισμα Νίκης του πρώην δήμου Κάτω Κλεινών του νομού Φλωρίνης.
Ονομασία
Η Νίκη ονομαζόταν παλαιά Νεγοτσάνη, από το λατινικό ινγκουάτσια=μέσα στα έλη, λόγω του ελώδους εδάφους. Κατά τους βυζαντινούς χρόνους αποτελούσε σημαντικό οικισμό, ενώ κατά την τουρκοκρατία είχαν εγκατασταθεί και πολλοί Αλβανοί, που στις αρχές του 19ου αι. μετοίκησαν στο Μοναστήρι. Το 1890 διαβιούσαν στη Νεγοτσάνη 80 ελληνικές οικογένειες, οι περισσότερες δίγλωσσες, όλες τους αφοσιωμένες στο Πατριαρχείο.
Αρχαιότητα
Η Νίκη εκατοντάδες χρόνια προ Χριστού, υπήρχε σαν μικρό φρούριο ή μικρός οικισμός. Η άποψη αυτή χωρίς να είναι απόλυτα τεκμηριωμένη, προκύπτει ως συμπέρασμα από τη μελέτη των περιοχών της Λύγκου. Ανατολικά της Νίκης υπάρχουν οι προϊστορικοί οικισμοί, Νίκη 1, Νίκη 2, Νίκη 3, όπως χαρακτηρίζονται από το Υπουργείο Πολιτισμού.
Η θέση του οικισμού ήταν εξαιρετικής στρατιωτικής σημασίας στα χρόνια των πιο μεγάλων Μακεδόνων βασιλέων, του Φιλίππου Β΄ και του γιου του, του μεγάλου στρατηλάτου και εκπολιτιστού Μεγάλου Αλεξάνδρου.
Η Νίκη έχει υψόμετρο 599 μέτρα από την επιφάνεια της θάλασσας. Το χωριό Νίκη βρίσκεται σε τοποθεσία η οποία και επί ρωμαιοκρατίας ήταν τριγυρισμένη από τον μεγάλο λυγκηστικό βάλτο. Η ακριβής αρχική θέση του είναι αδύνατο να προσδιοριστεί, γιατί  ακριβώς ο χώρος της λεκάνης Μοναστηρίου-Φλώρινας ήταν μια απέραντη λίμνη που σιγά σιγά υποχώρησε. Το πιθανότερο είναι να ήταν χτισμένος ο οικισμός βορειοδυτικά, όπου το έδαφος είναι ψηλότερο.
Η ακριβής χρονολογία ίδρυσης του οικισμού επίσης δεν μπορεί να προσδιοριστεί. Δυστυχώς δεν υπάρχουν γραπτά στοιχεία που να διαφωτίζουν τόσο την πλευρά της δημιουργίας, όσο και την ιστορική πορεία του.
Βυζαντινή αυτοκρατορία
thumb|Η Νίκη από ψηλά Στα χρόνια του Βυζαντίου ο οικισμός διατηρήθηκε και αναπτύχθηκε, γιατί βρισκόταν στο ενδιάμεσο της οδού που ένωνε το βόρειο και το νότιο τμήμα του βορειοδυτικού αυτού χώρου της αυτοκρατορίας. Σε απόσταση πολλών χιλιομέτρων ήταν η ομαλότερη διάβαση από τον Βορρά προς τον Νότο και αντίστροφα.
Τουρκοκρατία
Επί τουρκοκρατίας, πεντακοσίων χρόνων καταστροφής και λεηλασιών, οι κάτοικοι υπέφεραν, όμως ποτέ δεν λύγισαν. Σήμερα είναι βαθιά χαραγμένη στη μνήμη των γερόντων η παρουσία των Τούρκων στο χωριό και πολύ περισσότερο οι μαρτυρίες των γονέων και παππούδων τους, για τα χρόνια της τούρκικης σκλαβιάς.
Η επικοινωνία των κατοίκων στηριζόταν σε κάποιο τοπικό γλωσσικό ιδίωμα, ενώ η γραφή ήταν ανύπαρκτη. Στο διπλανό Μοναστήρι λειτουργούσε ελληνικό σχολείο και τέσσερις Μακεδόνες από την περιοχή της Νίκης μαθαίνουν εκεί την ελληνική γραφή. Επιστρέφουν στο χωριό, γίνονται ο ένας ψάλτης και οι τρεις ιερείς. thumb|Μνημείο ηρώων Νίκης Στο χώρο που είναι σήμερα χτισμένο το αγροτικό ιατρείο του χωριού, οι Τούρκοι είχαν το διοικητήριό τους (KARAKOL=περίπολος, φρουρά), ένα μεγάλο κτίριο με τρεις αίθουσες. Σύμφωνα με μαρτυρίες των γερόντων, στο κτίριο αυτό δέχονταν οι κάτοικοι τους αβάσταχτους βασανισμούς των Τούρκων.
Στο χωριό υπήρχαν ακόμα τέσσερα τσιφλίκια (κούλες), τέσσερις μπέηδες κι ένα τζαμί. Στα τσιφλίκια αυτά δούλευαν οι κάτοικοι του χωριού κάτω από τις διαταγές των Τούρκων. Στις αρχές του 19ου αιώνα οι μπέηδες άρχισαν να εγκαταλείπουν το χωριό και πουλούσαν τη γη τους στους  χωρικούς. Πολλές φορές οι μπέηδες άφηναν Έλληνες πληρεξούσιους για να πουλήσουν τη γη για λογαριασμό τους. Σύμφωνα με τους γέροντες του χωριού, οι Τούρκοι έφτιαξαν στο χωριό τρεις τούμπες (υψώματα) και ακόμα μία στη θέση που βρίσκεται σήμερα το γειτονικό φυλάκιο των Σκοπίων. Στα υψώματα αυτά συνήθιζαν να γλεντούν, να τρώνε και να πίνουν. Η αποχώρησή τους από την περιοχή ολοκληρώθηκε το 1922.
Το χωριό δέχτηκε επίσης πολλές επιδρομές Βουλγάρων και ορδών του πανσλαβικού κομιτάτου, καθώς οι ορεινοί όγκοι του Περιστερίου είναι πολύ κοντά στο χωριό. Πολλά δεινά υπέφεραν οι κάτοικοι από τις συμμορίες των κομιτατζήδων, όμως δεν λύγισαν, έμειναν όρθιοι στις επάλξεις του Ελληνισμού, έτσι όπως τους ήθελε η μοίρα της Ελλάδας, που τους έταξε φρουρούς και τους εμπιστεύθηκε τη φύλαξη των βορείων συνόρων.
Μακεδονικός αγώνας και απελευθέρωση
Στα χρόνια του Μακεδονικού Αγώνα οι Νικιώτες πρόσφεραν πολλά, τόσο με τη συμμετοχή παληκαριών στις αντάρτικες ομάδες του οπλαρχηγού Παύλου Ρακοβίτη, όσο και με την παροχή τροφής, καταφυγίου και χρήσιμων πληροφοριών.
Το 1912 γίνεται η οριοθέτηση των συνόρων της πατρίδας από επιτροπή, που την αποτελούν μέλη από μεγάλες δυνάμεις Αγγλίας, Ρωσίας, Γαλλίας και Τουρκίας και οι Νικιώτες γίνονται φρουροί των βορείων συνόρων της Ελλάδας.
Νέες περιπέτειες τους περιμένουν το 1916 με την κατάληψη του χωριού από τον γαλλικό στρατό. Οι κάτοικοι εγκαταλείπουν το χωριό για τρία ολόκληρα χρόνια, μέχρι το 1919. Πέντε νεκροί (σήμερα είναι γνωστά τα ονόματα: Μάρκος Βράντσης, Χρήστος Καρκούσκας, Δημήτριος Νικολαΐδης, Σταύρος Ουλιάρης), τρεις τραυματίες και δυο αιχμάλωτοι (γνωστό είναι το όνομα του ενός: Βασίλειος Bράντσης), είναι ο φόρος αίματος που πλήρωσε η Νίκη στον αγώνα εκείνο. thumb|Παλιό καμπαναριό Το 1923 με την ανταλλαγή των πληθυσμών της Συνθήκης της Λωζάνης, εγκαθίστανται στη Νίκη 17 προσφυγικές οικογένειες, που ήρθαν από τα μέρη της Τραπεζούντας.
Β΄ Παγκόσμιος πόλεμος & νεότερα χρόνια
Τον Οκτώβριο του 1940 οι Νικιώτες (περίπου σαράντα) προσφέρουν τις υπηρεσίες τους, για την απελευθέρωση της Βορείου Ηπείρου, υπηρετώντας στην πρώτη γραμμή με το 28ο και το 33ο Σύνταγμα. Στον αγώνα εκείνο σκοτώθηκε ένας Νικιώτης (Σωτήριος Τσίκλης του 33ου), τραυματίστηκαν τρεις και αιχμαλωτίστηκε ένας. Ακολουθεί η ναζιστική κατοχή και οι επιδρομές των Βουλγάρων κομιτατζήδων. Νέα σκληρή δοκιμασία περνούν οι κάτοικοι στα χρόνια του πολέμου 1946-49. Ο απολογισμός είναι ένας νεκρός κι ένας τραυματίας.
Μετά το 1950 αρχίζει η περίοδος ανανέωσης, σταθεροποίησης και προόδου, ταυτόχρονα όμως η περίοδος χαρακτηρίζεται από τις πολλές εξωτερικές μεταναστεύσεις, που συνεχίζονταν μέχρι το 1979 (κυρίως προς Καναδά και Αυστραλία). Το σπουδαιότερο έργο του χωριού είναι η εκκλησία, η οποία, χτίστηκε το 1962 από τους Γεώργιο Ζιώγα, Αντώνη Σιούτη, Γεώργιο Σπέλλα και Θωμά Σίμα, ενώ αξιόλογη θεωρείται και η βασιλική του Αγίου Νικολάου, οικοδομημένη στα 1830.
Πληθυσμός
Πραγματικός πληθυσμός της κοινότητας στις μεταπολεμικές απογραφές.
Εκκλησίες
Στο χωρίο υπάρχουν οι εκκλησίες των αγίων Κωνσταντίνου και Ελένης που γιορτάζουν στις 21 Μαΐου και η εκκλησία του αγίου Νικολάου. Υπάρχει επίσης και το παλιό καμπαναριό το οποίο δεν λειτουργεί. thumb|Εκκλησία Αγίου Νικολάου
Ιστορικά στοιχεία
Χριστιανοί ορθόδοξοι οι κάτοικοι της Νίκης χτίζουν με εισφορές τους, το 1835 την εκκλησία του Αγίου Νικολάου. Πρόκειται για τρίκλιτη ξυλόστεγη βασιλική με υπερυψωμένο το γυναικωνίτη στο δυτικό τμήμα της κατόψεως. Επάνω από κυκλικό υπέρυθρο της εισόδου, όπου η εικόνα του αγίου, υπάρχει η χρονολογία ίδρυσης του ναού, καθώς και η χρονολογία 1939 που αναφέρεται στην τελευταία επισκευή και εικονογράφησή του.
Η εκκλησία είναι διαστάσεων 15ҳ10 (περίπου) και σώζονται σε καλή κατάσταση το τέμπλο και αξιόλογες τοιχογραφίες. Σε αυτή χειροτονήθηκε στα χρόνια του Μακεδονικού Αγώνα ο παπα-Γιώργης Ιορδάνου. Η χειροτονία έγινε παρουσία του αείμνηστου παναγιότατου πατριάρχου Αθηναγόρα, που υπηρετούσε τότε διάκος στη μητρόπολη Μοναστηρίου. Ο παναγιότατος Αθηναγόρας επισκέφτηκε πολλές φορές το χωριό και έδειξε στοργικό ενδιαφέρον τόσο για την εκκλησία, όσο και για το σχολείο. Ακόμα στην εκκλησία αυτή χειροτονήθηκαν ο παπα-Πασχάλης Πασίνης και ο παπα-Χρήστος Πασίνης. Στον ίδιο χώρο, δυτικά της εκκλησίας του Αγίου Νικολάου χτίστηκε το 1962-63 η νέα εκκλησία των Αγίων Κωνσταντίνου και Ελένης. Είναι ρυθμού βασιλικής με τρούλο και είναι τρίκλιτη. Την ανέγερσή της χρηματοδότησε το κράτος και ενίσχυσαν με εισφορές οι κάτοικοι και οι ξενιτεμένοι Νικιώτες. Τα θυρανοίξια του ναού έγιναν το 1972 από τον σεβασμιότατο μητροπολίτη Φλώρινας Αυγουστίνο Καντιώτη. Στην εκκλησία αυτή χειροτονήθηκαν, παρουσία του σεβασμιότατου μητροπολίτη Φλώρινας Αυγουστίνου Καντιώτη, ο αείμνηστος παπα-Δημήτρης Ουλιάρης και ο σημερινός ιερέας του χωριού παπα-Γιώργης Πασσάς. Στο μεγάλο προαύλιο της εκκλησίας βρίσκεται το ηρώο του χωριού και η προτομή του Δ. Μακρή. Σήμερα όλα τα μυστήρια και οι λειτουργίες τελούνται στην εκκλησία των Αγίων Κωνσταντίνου και Ελένης, εκτός των κηδειών, ψυχοσάββατων και της γιορτής του Αγίου Νικολάου, που τελούνται στην εκκλησία του Αγίου Νικολάου.
Εκπαίδευση
thumb|Δημοτικό σχολείο Νίκης Το πρώτο δημοτικό σχολείο ιδρύθηκε γύρω στα 1900. Ήταν μικρό, με μία αίθουσα. Για την πρόοδό του είχε επιδείξει ζωηρό ενδιαφέρον, ο τότε διάκονος της μητροπόλεως Πελαγονίας και έπειτα οικουμενικός πατριάρχης Αθηναγόρας. Το 1907-1908 στο σχολείο φοιτούσαν 35 αγόρια. Ο πρώτος που δίδαξε σε αυτό ήταν ο Χρήστος Ανδρέου, κάτοικος του χωριού με στοιχειώδεις γνώσεις γραφής και ανάγνωσης.
Ο δάσκαλος Χρήστος Ρακοβαλής δίδαξε το 1930. Τα πρώτα χρόνια οι δάσκαλοι αμείβονταν από τους χωρικούς. Η αμοιβή ήταν παροχή στέγης και τροφής και λίγες οκάδες σιτάρι. Το σχολείο αυτό στεγαζόταν στο χώρο όπου σήμερα είναι χτισμένο το “Κέντρο Φροντίδας Οικογένειας”, ενώ ταυτόχρονα λειτουργούσε εκεί και νηπιαγωγείο.
Γύρω στα 1936-38 χτίζεται νέο σχολείο σε οικόπεδο 3.600 τ.μ. όπου και σήμερα στεγάζεται το δημοτικό σχολείο του χωριού. Ο αριθμός των μαθητών, πριν την περίοδο των πολλών εξωτερικών και εσωτερικών μεταναστεύσεων, ήταν αρκετά μεγάλος και ανάλογος προς τον πληθυσμό, συνεχώς όμως μειωνόταν λόγω της θνησιμότητας των παιδιών (εξαιτίας ασθενειών και σχεδόν ανύπαρκτης ιατροφαρμακευτικής περίθαλψης). Σήμερα οι συνθήκες έχουν αλλάξει λόγω της υπογεννητικότητας του πληθυσμού (αρχικά ήταν οικογένειες πολυτέκνων με εφτά παιδιά και άνω, έφτασαν να αριθμούν οι περισσότερες περί τα τρία παιδιά). Το 1950 λειτούργησε νηπιαγωγείο, που στεγαζόταν σε ξεχωριστό κτίριο (ενώ σήμερα στεγάζεται στο ίδιο κτίριο) και μετά το 1960 ιδρύθηκε ο τότε Αγροτικός Παιδικός Σταθμός με παροχή τροφής, απασχόλησης και μεσημεριανού ύπνου στα παιδιά της προσχολικής ηλικίας. Σήμερα, επίσης, στεγάζεται σε ξεχωριστό κτίριο, χωρίς όμως τα παιδιά να κοιμούνται εκεί. Στη δεκαετία του ΄50 λειτουργούσε και το “Σπίτι του Παιδιού”, ίδρυμα απευθυνόμενο στους νέους της εφηβικής κυρίως ηλικίας. Στεγάστηκε σε κτίριο μακεδονικού κτίσματος. Στη δεκαετία του ΄60 άρχισε να λειτουργεί σ΄ αυτό μελετητήριο για τους μαθητές του δημοτικού σχολείου.
Σήμερα το δημοτικό σχολείο δεν λειτουργεί, και το κτίριο αξιοποιείται από το Ίδρυμα Ελληνικού Πολιτισμού.
Αθλητισμός
thumb|Μ.Α.Σ. Φίλιππος Νίκης Στο χωριό υπήρχε παλιότερα η ποδοσφαιρική ομάδα ΜΑΣ ΦΙΛΙΠΠΟΣ ΝΙΚΗΣ. thumb|Σπίτι παιδιού
"Σπίτι παιδιού"
Η πλατεία του χωριού ή όπως είναι ευρέως γνωστό στο σπίτι παιδιού γίνονται το πανηγύρι του χωριού στις 21 Μαΐου και το άναμμα της φωτιάς στις 23 Δεκεμβρίου. Στο κτήριο που στεγαζόταν παλαιότερα το ίδρυμα νέων Νίκης σήμερα λειτουργεί κατηχητικό.
Τελωνείο
thumb|[[Τελωνείο Νίκης]] Χτίστηκε με διεθνείς προδιαγραφές και αποτελεί μια σύγχρονη πύλη εισόδου στη χώρα. Από την Δευτέρα 31 Ιανουαρίου 2011 έγινε η μεταστέγαση από τον παρωχημένο στον νέο, σύγχρονο μεθοριακό σταθμό.
Το παλιό τελωνείο με τις απαρχαιωμένες υποδομές, που κάθε άλλο παρά τιμούσε την Ελλάδα, δίνει τη θέση του σε ένα τελωνείο που κτίστηκε με διεθνείς προδιαγραφές και αποτελεί πλέον μία σύγχρονη πύλη εισόδου, η οποία τίποτα δεν έχει να ζηλέψει από τις αναπτυγμένες ευρωπαϊκές χώρες.
Ιστορικό αρχείο
Ο μεθοριακός σταθμός Νίκης Φλώρινας, όπως μας πληροφορεί ο Μίκης Κοντοτόλιος, ξεκίνησε να κατασκευάζεται κατά τα έτη 1957 – 1958 με επίβλεψη του εντεταλμένου από τον Ελληνικό Οργανισμό Τουρισμού μηχανικό, Μπουγάτσο.
Το έτος 1959 στεγάσθηκαν οι αρμόδιες κρατικές υπηρεσίες: Έλεγχος Διαβατηρίων Νίκης, διοικητής Λουκάς (1954), Τελωνείο Νίκης, τελώνης ο Χαρίλαος Σακελαρίδης, ο πρώτος εγκατεστημένος τελώνης, ύστερα από την εμπόλεμη κατάσταση (1955), Γραφείο Τουριστικών Πληροφοριών, το πρώτο εγκατεστημένο γραφείο στον σταθμό (1960).
Αρχικά είχε απαγορευθεί η διέλευση βαρέων οχημάτων λόγω ακατάλληλης δομής των δρόμων. Ο προορισμός των διερχόμενων επιβατών και οχημάτων ήταν κυρίως προς την Αθήνα. Ο σταθμός υπήρξε δεύτερος στην τάξη σταθμός εισόδου από βορά και από πλευράς συχνότητας διέλευσης μετά τον συνοριακό σταθμό Ευζώνων.
Παραπομπές
Κατηγορία:Χωριά του νομού Φλώρινας Κατηγορία:Δήμος Φλώρινας Κατηγορία:Δήμος Κάτω Κλεινών Κατηγορία:Συνοριακές διελεύσεις Ελλάδας-Βόρεια Μακεδονίας
Διεπαφή προγραμματισμού εφαρμογών
Η Διεπαφή Προγραμματισμού Εφαρμογών (αγγλ. API, από το application programming interface), γνωστή και ως Διασύνδεση Προγραμματισμού Εφαρμογών (για συντομία διεπαφή ή διασύνδεση), είναι η διεπαφή των προγραμματιστικών διαδικασιών που παρέχει ένα λειτουργικό σύστημα, βιβλιοθήκη ή εφαρμογή προκειμένου να επιτρέπει να γίνονται προς αυτά αιτήσεις από άλλα προγράμματα ή/και ανταλλαγή δεδομένων.
Περιγραφή
Ένας από τους βασικούς σκοπούς μίας διεπαφής είναι να ορίζει και να διατυπώνει το σύνολο των λειτουργιών-υπηρεσιών που μπορεί να παρέχει μια βιβλιοθήκη ή ένα λειτουργικό σύστημα σε άλλα προγράμματα, χωρίς να επιτρέπει πρόσβαση στον κώδικα που υλοποιεί αυτές τις υπηρεσίες. Η διεπαφή, ένα «συμβόλαιο κλήσης» μεταξύ καλούντος και καλούμενου, διαχωρίζει την προγραμματιστική υλοποίηση κάποιων υπηρεσιών από τη χρήση τους.
Π.χ. το ταχυδρομείο παρέχει την υπηρεσία της αποστολής γραμμάτων. Οι κανόνες οι οποίοι πρέπει να ακολουθηθούν για την υποβολή ενός αιτήματος αποστολής (φορμά διεύθυνσης παραλαβής, γραμματόσημο κτλ) είναι καλώς ορισμένοι, αλλά το πώς θα υλοποιηθεί στην πράξη αυτό το αίτημα αφορά έναν ολόκληρο μηχανισμό υπαλλήλων εν πολλοίς αθέατο στον χρήστη της υπηρεσίας. Στο εν λόγω παράδειγμα διεπαφή είναι οι υπηρεσίες που παρέχονται στους πελάτες οι οποίες συνήθως είναι γραμμένες σε ένα φυλλάδιο, τη διεπαφή του ταχυδρομείου προς τους χρήστες του.
Έτσι π.χ. το λειτουργικό σύστημα Windows έχει τη δική του διεπαφή (κλήσεις συστήματος), η φόρμα της οποίας διατίθεται από την κατασκευάστρια εταιρεία Microsoft, και η οποία περιγράφει τους τρόπους αξιοποίησης από προγράμματα χρήστη του συνόλου των υπηρεσιών που παρέχει το λειτουργικό. Το τμήμα του λειτουργικού συστήματος το οποίο υλοποιεί τις υπηρεσίες που περιγράφονται στη διεπαφή, συνήθως στον πυρήνα του, λέμε ότι είναι η υλοποίηση της διεπαφής.
Κατηγορία:Προγραμματισμός
Shine On You Crazy Diamond
To Shine On You Crazy Diamond είναι σύνθεση του αγγλικού συγκροτήματος Pink Floyd, που αποτελείται από 9 μέρη. Συμπεριλήφθηκε στον δίσκο Wish You Were Here, και κυκλοφόρησε το 1975. Η σύνθεση έγινε από τους Ρότζερ Γουότερς, Ντέιβιντ Γκίλμορ και Ρίτσαρντ Ράιτ. Θεωρείται μία από τις σπουδαιότερες συνθέσεις του συγκροτήματος. Οι στίχοι γράφτηκαν από τον Γουότερς, και είναι αφιερωμένοι στον Σιντ Μπάρετ, τον πρώην κιθαρίστα και αρχηγό του συγκροτήματος, ο οποίος αποχώρησε από το συγκρότημα το 1968, λόγω του χρόνιου προβλήματός του με τα ψυχεδελικά ναρκωτικά, τα οποία είχαν καταλυτική επίδραση στην ψυχική του υγεία.
Σύνθεση
Θεωρείται μια προοδευτική ροκ σύνθεση σε κλειδί Σολ ελάσσονα, με έντονα μπλουζ ροκ στοιχεία, τα οποία προσδίδει ο Γκίλμορ με την κιθάρα του. Η συνολική διάρκειά της είναι 26 λεπτά, και χωρίζεται σε 2 κομμάτια στο άλμπουμ Wish You Were Here. Πρώτα είναι τα πέντε πρώτα μέρη, και μετά τα Welcome To The Machine, Have A Cigar και Wish You Were Here, ακολουθούν τα υπόλοιπα 4 μέρη.
Διεπαφή (πληροφορική)
Στην πληροφορική, διεπαφή (αγγλ. interface) γενικά αποκαλείται το αντικείμενο εκείνο ή τμήμα αυτού (π.χ. κάποιο τμήμα λογισμικού, μια συσκευή κλπ.) που παρεμβάλλεται μεταξύ ενός αντικειμένου και του περιβάλλοντός του και διαμέσω του οποίου πραγματοποιείται κάθε επικοινωνία του αντικειμένου με το περιβάλλον του. Ένα αντικείμενο ή υποσύστημα (π.χ. κάθε κομμάτι ενός ευρύτερου συστήματος) είναι μια διακριτή οντότητα που μπορεί να επιτελέσει ένα σύνολο λειτουργιών.
Ένα υποσύνολο των λειτουργιών του αντικειμένου μπορεί να εκτελείται κατόπιν αιτήματος άλλων αντικειμένων ή υποσυστήματων. Η επικοινωνία μεταξύ δυο αντικειμένων πραγματοποιείται με το πρώτο να αιτείται από το δεύτερο την εκτέλεση μίας λειτουργίας (από το προαναφερθέν υποσύνολο των διαθέσιμων λειτουργιών του δευτέρου) μέσω της διεπαφής του δευτέρου. Αυτό που καθορίζει την διεπαφή είναι η προδιαγραφή αυτού του υποσυνόλου λειτουργιών και ο ορισμός ενός ενιαίου τρόπου για κάθε λειτουργία που ανήκει στο υποσύνολο με τον οποίο μπορεί να αιτηθεί η εκτέλεσή της από άλλα αντικείμενα.
Διεπαφές μεταξύ πραγματικών αντικειμένων καλούνται φυσικές διεπαφές ενώ αυτές μεταξύ διαφορετικών τμημάτων λογισμικού (προγραμματιστικών αντικειμένων) καλούνται διεπαφές λογισμικού.
Η διεπαφή μεταξύ ενός υπολογιστή και ενός χρήστη καλείται διεπαφή χρήστη (αγγλ. User Interface (UI)). Υπό αυτόν τον στενό ορισμό, διεπαφή χρήστη μπορεί να είναι μόνο κάποια συσκευή όπως π.χ. το ποντίκι ή η γραφίδα, δηλαδή ένα πραγματικό αντικείμενο αφού οι υπολογιστές και οι άνθρωποι δεν διαθέτουν την ικανότητα να «επικοινωνούν» μεταξύ τους δίχως κάποιο υλικό μέσο. Συνήθως όμως με τον όρο διεπαφή χρήστη εννοούμε το πρόγραμμα εκείνο που «επικοινωνεί» (δηλαδή, ουσιαστικά «χρησιμοποιεί») είτε με μία φυσική συσκευή εισόδου είτε μία φυσική συσκευή εξόδου είτε (συνηθέστερα) και με τις δύο και παρεμβάλλεται έτσι μεταξύ των συσκευών αυτών και κάποιου τμήματος λογισμικού ώστε να καταστήσει δυνατή την «επικοινωνία» μεταξύ του χρήστη και του λογισμικού αυτού.
Το ευρύτερο εννοιολογικό πλαίσιο στο οποίο εντάσσεται η έννοια της διεπαφής αφορά τον αντικειμενοστρεφή προγραμματισμό, τη θεωρία των συστημάτων και της αντικειμενοστρεφούς σχεδίασης πληροφοριακών συστημάτων. Μία γλώσσα που χρησιμοποιείται για την αρχιτεκτονική σχεδίαση τέτοιων συστημάτων και την αποτύπωση εννοιών, οντοτήτων και των μεταξύ τους σχέσεων είναι η Ενοποιημένη Γλώσσα Σχεδίασης Προτύπων (αγγλ. Unified Modelling Language (UML) ).
Εξωτερικοί σύνδεσμοι
Κατηγορία:Αντικειμενοστρεφής προγραμματισμός  Κατηγορία:Δομές προγραμματισμού
Ενέργεια δεσμού
Ενέργεια δεσμού (bond energy, E) ή ενθαλπία δεσμού (bond enthalpy, Η) ονομάζεται, στη χημεία, το μέτρο της δύναμης που ασκείται σε ένα χημικό δεσμό. Η IUPAC ορίζει την ενέργεια δεσμών ως τη μέση τιμή των ενεργειών διάσπασης ενός δεσμού στην αέρια φάση, συνήθως στη θερμοκρασία των 298 K (βαθμών Kelvin), για όλους τους δεσμούς ίδιου τύπου, μέσα στο ίδιο χημικό είδος. Για παράδειγμα, η ενέργεια δεσμού των χημικών δεσμών άνθρακα - υδρογόνου (C - H) στο μεθάνιο, υπολογίζεται ως το σύνολο της μεταβολής της ενθαλπίας κατά τη διάρκεια της διάσπασης ενός μορίου μεθανίου σε ένα άτομο άνθρακα και τέσσερεις (4) ελεύθερες ρίζες υδρογόνου (H•) διά 4. Οι ενέργειες δεσμών που χρησιμοποιούνται σε σχετικούς πίνακες είναι γενικά οι μέσες τιμές που προκύπτουν από τις ενέργειες διάσπασης ενός αριθμού τυπικά επιλεγμένων χημικών ενώσεων, οι οποίες περιέχουν τον κάθε τύπο δεσμού. Η ενέργεια δεσμού ή ενθαλπία δεσμού δεν πρέπει να συγχέεται με την ενέργεια διάσπασης δεσμού. Η ενέργεια δεσμού αποτελεί μέσο όρο ενεργειών διάσπασης του δεσμού, και μπορεί να έχει διαφορετική τιμή για ένα δεδομένο δεσμό σε σύγκριση με την αντίστοιχη ενέργεια διάσπασης δεσμού. Αυτό συμβαίνει γιατί η ενέργεια διάσπασης ενός δεσμού διαφέρει για κάθε δεσμό στο συγκεκριμένο μόριο. Για παράδειγμα, το μεθάνιο έχει τέσσερεις δεσμούς C-H. Η ενέργειες διάσπασης των δεσμών αυτών είναι: 435 kJ/mole για τη διάσπαση του δεσμού CH3-H, 444 kJ/mole για τη διάσπαση του δεσμού •CH2-H, 444 kJ/mole για τη διάσπαση του δεσμού :CH-H και 339 kJ/mole  για τη διάσπαση του δεσμού •:C-H. Ο μέσος όρος των παραπάνω τιμών, δηλαδή 414 kJ/mole, είναι η ενέργεια δεσμού C-H.
Συσχέτιση ενέργειας δεσμού και μήκους δεσμού
Η ενέργεια δεσμού μπορεί να είναι απευθείας σχετιζόμενη με το μήκος δεσμού και την απόσταση δεσμού. Για το σκοπό αυτό μπορεί να χρησιμοποιηθούν η μεταλλική ακτίνα, η ιονική ακτίνα ή η ομοιοπολική ακτίνα, κάθε ατόμου στο μόριο, για να προσδιοριστεί η ισχύς του δεσμού. Για παράδειγμα, η ομοιοπολική ακτίνα του βορίου εκτιμήθηκε σε 83,0 pm, αλλά το μήκος δεσμού B-B στο μόριο του τετραχλωριούχου διβορίου (B2Cl4) είναι 175 pm, δηλαδή μια σημαντικά μεγαλύτερη (από την αναμενόμενη για απλό δεσμό, 166 pm) τιμή. Αυτό αποτελεί ένδειξη ότι ο χημικός δεσμός B-B στο συγκεκριμένο μόριο είναι ασθενέσθερος από έναν τυπικό απλό δεσμό B-B. Σε ένα άλλο παράδειγμα, η μεταλλική ακτίνα του ρήνιου είναι 137,5 pm, αλλά στην ένωση οκταχλωριούχο διρήνιο (Re2Cl8), το μήκος δεσμού Re-Re είναι 224 pm (δηλαδή μικρότερο του αναμενόμενου για απλό δεσμό, 275 pm). Από το δεδομένο αυτό μπορούμε να συμπεράνουμε ότι στην ένωση αυτή έχουμε έναν πολύ ισχυρό δεσμό, που αντιστοιχεί σε έναν τετραπλό δεσμό. Αυτή η μέθοδος προσδιορισμού είναι πιο χρήσιμη για ομοιοπολικά συνδεμένες ενώσεις.
Αναφορές
Κατηγορία:Χημικός δεσμός
Λαράχα
Το λαράχα (Laraha) (Citrus aurantium currassuviencis, ελλην. Κιτρέα η χρυσομηλέα η εκ Κουρασάο) είναι εσπεριδοειδές δέντρο που φυτρώνει στη νήσο Κουρασάο (Curaçao) καθώς επίσης και οι καρποί του. Απόγονος της οικόσιτης πορτοκαλιάς, ο καρπός του λαράχα είναι πολύ πικρός και πολύ ινώδης για να θεωρηθεί βρώσιμος.
Ιστορία και χρήση
Δέντρα από πορτοκαλιές της ποικιλίας Βαλένθια (Valencia orange) που μεταφυτεύτηκαν το 1527, στη νήσο Κουρασάο (Curaçao) από την Ισπανία, αλλά δεν ευδοκίμησαν στο ξηρό κλίμα και το φτωχό σε θρεπτικά συστατικά έδαφος αυτού του νησιού στη Νότιο Καραϊβική. Καθώς τα δέντρα εγκαταλείφθηκαν, ο καρπός εξελίχθηκε από γλυκιάς γεύσης με φωτεινό πορτοκαλί χρώμα, σε ένα πικρό πρασινωπό μη βρώσιμο καρπό λαράχα.
Το 1634 οι Ολλανδοί, επισήμως αποικίζουν τη νήσο και ο Lucas Bols, ιδρυτής των εταιριών Bols liqueurs και Bols Genever, έχοντας έντονο ενδιαφέρον για μοναδικά ανά τον κόσμο μπαχαρικά και καρπούς, βλέποντας τα πικρά πορτοκάλια, τα οποία ήσαν σε αφθονία και που τα είχαν παρατήσει, πριν από 110 περίπου χρόνια οι Ισπανοί, έλαβε ορισμένα δείγματα από αυτά. Πειραματιζόμενος, ανακάλυψε ότι ενώ ο χυμός και η σάρκα του καρπού ήταν εντελώς ακατάλληλες για βρώση, τα έλαια από την φλούδα του καρπού, ήταν εξόχως πικάντικα και αρωματικά. Οι πειραματισμοί από αυτές τις φλούδες, κατέληξαν στη δημιουργία του λικέρ Κουρασάο.
Εραλδική
thumb|right|300px|Το εθνόσημο του Κουρασάο. Το δέντρο λαράχα υπάρχει και στο εθνόσημο του Κουρασάο όπου φαίνονται:
Πηγές
Κατηγορία:Κίτρος Κατηγορία:Εσπεριδοειδή Κατηγορία:Χλωρίδα του Κουρασάο
Men'sHealth
Σήμερα, (Μάρτιος 2010), το περιοδικό αυτό εκδίδεται μηνιαίως από εγχώριες εταιρείες έκδοσης στις ακόλουθες 31 χώρες (κατά ελληνική αλφαβητική σειρά): Αυστραλία, Βραζιλία, Γαλλία, Γερμανία, Ελλάδα, Ηνωμένο Βασίλειο, ΗΠΑ, όπου και η μητροπολιτική εκδοτική εταιρεία, Ινδία, Ινδονησία, Ισπανία, Ιταλία, Καζακστάν, Κροατία, Κίνα, Μαλαισία, Νότια Αφρική, Νότια Κορέα, Ολλανδία, Ουγγαρία, Ουκρανία, Πορτογαλία, Πολωνία, Ρουμανία, Ρωσία, Σερβία, Σιγκαπούρη, Σλοβενία, Ταϊλάνδη, Τουρκία, Τσεχία, και Φιλιππίνες Ειδικότερα για τις χώρες της Λατινικής Αμερικής εκδίδεται υπό τον αυτόν διευθυντή έκδοσης στις 16 ακόλουθες χώρες: Αργεντινή, Αρούμπα, Βενεζουέλα, Γουατεμάλα, Δομινικανή Δημοκρατία, Ελ Σαλβαδόρ, Ισημερινός, Κολομβία, Κόστα Ρίκα, Κουρασάο, Μεξικό, Νικαράγουα, Ονδούρα, Παναμάς, Περού και Χιλή.
Ελληνική έκδοση
Την έκδοση του ελληνόγλωσσου περιοδικού Men’sHealth, πανελλαδικής κυκλοφορίας, είχε η εταιρεία "Εκδόσεις Λυμπέρη Α.Ε." της οποίας πρόεδρος και διευθύνων σύμβουλος είναι ο Αντώνης Λυμπέρης, ενώ διευθυντής του εν λόγω περιοδικού ήταν ο Βασίλης Βαρδάκας. Πρόκειται για πολυσέλιδο περιοδικό (170 περίπου σελίδων), υψηλών αξιώσεων, καθεαυτού ανδρικού ενδιαφέροντος, με θέματα κυρίως άθλησης, υγιεινής διατροφής και δίαιτας, ψυχολογίας και σεξουαλικότητας. Βεβαίως ένα μεγάλο μέρος της ύλης του καλύπτουν διαφημίσεις που αφορούν τον ανδρικό πληθυσμό.
Από τις 12 Νοεμβρίου 2012 οι Εκδόσεις Λυμπέρη έκλεισαν  και τον Αύγουστο του 2013 η εταιρεία κήρυξε πτώχευση. Τον Ιούνιο του 2012 είχε αναγγελθεί η εκδίκαση της αγωγής των πρώην εργαζομένων για δεδουλευμένα , ενώ ο κ. Λυμπέρης διαμένει κυρίως στη Βραζιλία, κάνοντας σύμφωνα με δημοσιεύματα, επαφές για την επανεκκίνηση της εκδοτικής του δραστηριότητας.
Εξωτερικοί σύνδεσμοι
Κατηγορία:Περιοδικά με τόπο έκδοσης τις Ηνωμένες Πολιτείες Κατηγορία:Περιοδικά στην αγγλική γλώσσα
Χρυσοχού
Η Χρυσοχού είναι κοινότητα της επαρχίας Πάφου στην Κύπρο.
Τοποθεσία
Το χωριό είναι κτισμένο σε υψόμετρο 30 μέτρων πάνω από την επιφάνεια της θάλασσας. Στα βόρεια συνορεύει με την Πόλη Χρυσοχούς, στα ανατολικά με τη Στενή Πάφου, στα νότια με τους Καραμούλληδες και το Γουδί Πάφου και στα νοτιοδυτικά με την Δρούσια.
Ονομασία
Σύμφωνα με τον Τζακ Γκούτγουιν, η ονομασία του χωριού προέρχεται από τον πρώτο κάτοικο του, ο οποίος ήταν χρυσοχόος. Επιπλέον, η ονομασία του χωριού ερμηνεύεται σαν η χρυσή γη. Οι Τουρκοκύπριοι ονόμασαν το χωριό Altıncık το 1958, που σημαίνει λίγος χρυσός.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού γνώρισε αυξομειώσεις.
Η Χρυσοχού ήταν τουρκοκυπριακό χωριό από την εποχή της Τουρκοκρατίας. Την περίοδο των δικοικοτικών διαταραχών (1963-64) η Χρυσοχού ήταν κέντρο υποδοχής Τουρκοκυπρίων από τα χωριά Λουκρούνου, Λαπηθιού και Πόλις. Μερικοί από αυτούς συνέχισαν να παραμείνουν στη Χρυσοχού και μετά τον τερματισμό των διαταραχών. Μετά την τουρκική εισβολή του 1974, όλοι οι Τουρκοκύπριοι κάτοικοι του χωριού μετακινήθηκαν στο βόρειο τμήμα της Κύπρου. Οι περισσότεροι εγκαταστάθηκαν στην Κατωκοπιά, στον Νικήτα και στην Μόρφου. Μερικοί εγκαταστάθηκαν στο Μάσαρη και στην Αμμόχωστο. Στην Χρυσοχού εγκαταστάθηκαν Ελληνοκύπριοι πρόσφυγες από το βόρειο τμήμα της Κύπρου.
Ο πίνακας που ακολουθεί παρουσιάζει τον πληθυσμό της Χρυσοχού όπως καταγράφηκε στις απογραφές πληθυσμού που έγιναν στην Κύπρο.
Λεωκόριον
Το Λεωκόριον ή Λεωκόρειον ήταν ιερό, το οποίο οι Αθηναίοι είχαν αφιερώσει στην Πραξιθέα, τη Θεόπη και την Ευβούλη, τις τρεις θυγατέρες του ήρωα βασιλιά της Αττικής, Λεώ. Οι τρεις γυναίκες θυσιάστηκαν για να σωθεί η πόλη από τον λιμό. Βρισκόταν πολύ κοντά στο Βωμό των Δώδεκα Θεών, ενώ η κατασκευή του χρονολογείται στο τρίτο τέταρτο του 5ου αιώνα π.Χ..
Βρισκόταν στον Κεραμεικό σύμφωνα με τον Θουκυδίδη (Α΄ 20). Σύμφωνα με τον Δημοσθένη το Λεωκόριον βρισκόταν «εν μέσω τω Κεραμεικώ, εν αγορά και εγγύς των Πυθοδώρου», δηλαδή στο βόρειο ήμισυ της αγοράς, στην οδό από όπου περνούσαν οι πομπές στα παλαιότερα χρόνια.
Το Λεωκόρειο χρησιμοποιούνταν τουλάχιστον από τα τέλη του 6ου αιώνα. π.Χ., μιας και σε αυτό το σημείο τοποθετεί ο Θουκυδίδης την δολοφονία του Ιππάρχου από τους Αρμόδιο και Αριστογείτονα το 514 π.Χ.. Είναι επίσης γνωστό, πως μετά τη δολοφονία, στο σημείο στήθηκαν ανδριάντες, προς τιμήν αυτών των δύο τυρρανοκτόνων. Στα τέλη του 4ου αιώνα. π.Χ. η λειτουργεία του Λεωκόρειου έπαψε, όμως υπάρχουν ενδείξεις για συνέχιση της λατρείας και σε μεταγενέστερες περιόδους.
Πηγές
Λεωκόρειον - Αρχαιολογία της Πόλης των Αθηνών eie.gr
Κατηγορία:Αρχαία ιερά της Αθήνας Κατηγορία:Αρχαία Αγορά της Αθήνας
1521
Η τρέχουσα σελίδα αφορά το έτος 1521 κατά το Γρηγοριανό ημερολόγιο
Θάνατοι
Κατηγορία:Έτη
Νούσα Ντούα
thumb|280px|Η περιοχή της Νούσα Ντούα thumb|right|280px|Νούσα Ντούα Η Νούσα Ντούα είναι περιοχή στα νοτιο-ανατολικά του νήσιού Μπαλί, στην Ινδονησία. Είναι η περιοχή όπου βρίσκονται τα περισσότερα και καλύτερα ξενοδοχεία του νησιού. Βρίσκεται σε απόσταση 40 χιλομέτρων απο την πόλη Ντενπασάρ που είναι η πρωτεύουσα του νησιού. Στη Νούσα Ντούα έλαβε χώρα η δίασκεψη των Ηνωμένων Εθνών για τις κλίματικές αλλαγές απο τις 3 εως τις 14 Δεκεμβρίου 2007.Η Ένωση Χωρών της Νοτιοανατολικής Ασίας (ASEAN) συγκαλεί συχνά τις διασκέψεις της στην Νούσα Ντούα.
Εξωτερικοί σύνδεσμοι
Κατηγορία:Γεωγραφία της Ινδονησίας Κατηγορία:Χερσόνησοι της Ινδονησίας
Ντέμης Νικολαΐδης
Ο Ντέμης (Θεμιστοκλής) Νικολαΐδης (Γκίσεν, Γερμανία, 17 Σεπτεμβρίου 1973) είναι Έλληνας πρώην διεθνής ποδοσφαιριστής, πρώην πρόεδρος της ΑΕΚ και παρουσιαστής τηλεοπτικών εκπομπών αθλητικού περιεχομένου.
Θεωρείται ως ένας από τους καλύτερους Έλληνες ποδοσφαιριστές όλων των εποχών, καθώς συνδυαζε μεγάλη ευχέρεια στο σκοράρισμα και ταχύτητα.Αγωνιζόμενος στην κορυφή της επίθεσης σημείωσε πολλά γκολ για τις ομάδες που αγωνίστηκε αλλά και για την εθνική Ελλάδας. Κορυφαία στιγμή της καριέρας του ήταν το 2004, όταν αγωνίστηκε με την εθνική Ελλάδας η οποία κατέκτησε το Ευρωπαϊκό Πρωτάθλημα στην Πορτογαλία.
Εθνικός Αλεξανδρούπολης
Έχοντας καταγωγή από την Αλεξανδρούπολη έκανε από μικρή ηλικία τα πρώτα του ποδοσφαιρικά βήματα στον τοπικό Εθνικό. Την περίοδο 1991-92 που ο σύλλογος προβιβάστηκε στην Γ' Εθνική, έκανε και ο Νικολαΐδης το άλμα στην πρώτη ομάδα. Την επόμενη περίοδο (1992-93) καθιερώθηκε ως βασικός, σκοράροντας 7 γκολ σε 30 αγώνες, ενώ την επόμενη χρονιά εντυπωσίασε από νωρίς σημειώνοντας 7 γκολ σε 9 αγώνες, προσελκύοντας το ενδιαφέρον πολλών ομάδων.
Απόλλων Σμύρνης
Στη μέση της περιόδου 1993-94, ο Απόλλων Σμύρνης (τότε Απόλλων Αθηνών) πραγματοποίησε τη μετακίνηση του νεαρού Νικολαΐδη από την Αλεξανδρούπολη στον σύλλογο της Αθήνας. Γρήγορα πήρε θέση βασικού και ανέλαβε πρωταγωνιστικό ρόλο στην ομάδα. Αναδείχθηκε τρίτος σκόρερ με 17 γκολ την περίοδο 1994-95, πίσω από Κριστόφ Βαζέχα (29) και Δημήτρη Σαραβάκο (21), με τον Απόλλωνα να τερματίζει τέταρτος, επίδοση που θεωρήθηκε εξωπραγματική για τα δεδομένα της ομάδας. Την επόμενη χρονιά (1995-96), σημείωσε ένα γκολ λιγότερο (16) στο πρωτάθλημα, η ομάδα του δεν τα πήγε το ίδιο καλά συγκριτικά με την προηγούμενη περίοδο, έφτασε όμως στον τελικό του Κυπέλλου κόντρα στην ΑΕΚ, όπου γνώρισε τη συντριβή με 7-1.
ΑΕΚ
Μετά από ένα μεγάλο "σίριαλ" που διήρκεσε δύο καλοκαιρινές μεταγραφικές περιόδους, ο Νικολαΐδης υπέγραψε τελικά συμβόλαιο στην ΑΕΚ, παρά τις ασφυκτικές πιέσεις που υπήρξαν ώστε να αποδεχθεί την πρόταση από τον Ολυμπιακό. Ο ίδιος έχει δηλώσει ότι από το καλοκαίρι του 1995 ήθελε να πάει στην ομάδα που αγαπάει (την ΑΕΚ) και για τον λόγο αυτό ήταν επηρεασμένος κατά την τελευταία του χρονιά στον Απόλλωνα. Το επόμενο καλοκαίρι (του 1996) κι ενώ οι διοικήσεις Ολυμπιακού και Απόλλωνα τα είχαν βρει σε όλα, ο νεαρός τότε επιθετικός δεν συμφώνησε, εμμένοντας στην προσωπική του επιθυμία να μεταγραφεί στην ΑΕΚ και τελικά τα κατάφερε.
Εκεί σημείωσε σημαντικά και σπουδαία γκολ, ενώ έγινε η "σημαία" των οπαδών της ομάδας που τον λάτρεψαν. Αναδείχθηκε πρώτος σκόρερ την περίοδο 1998-99 με 22 γκολ, αλλά δεν κατάφερε ποτέ να πανηγυρίσει κάποιο πρωτάθλημα. Κατέκτησε το Σούπερ Καπ του 1996 και το Κύπελλο τις χρονιές 1997, 2000 και 2002. Το 2000, στον τελικό Κυπέλλου με τον Ιωνικό σημείωσε γκολ με το χέρι, το οποίο ο ίδιος υπέδειξε στον διαιτητή, που δεν το είχε αντιληφθεί, ώστε να το ακυρώσει. Για τον λόγο αυτό βραβεύτηκε με το βραβείο Fair Play από τη Διεθνή Ποδοσφαιρική Ομοσπονδία (FIFA).
Κάθε καλοκαίρι το όνομά του ήταν στη λίστα των μεταγραφικών στόχων πολλών ευρωπαϊκών ομάδων, ενώ η βελγική Άντερλεχτ είχε συμφωνήσει το 2000 με την ΑΕΚ για τη μεταγραφή του, αλλά ο ίδιος αρνήθηκε την προσφορά και έμεινε στην Ελλάδα.
Με την έλευση του Μάκη Ψωμιάδη στην προεδρία της ΑΕΚ, το 2001, άρχισαν τα προβλήματα για τον Ντέμη Νικολαΐδη, ο οποίος κατηγόρησε τον τότε πρόεδρο της ομάδας για απάτες, "μαύρα χρήματα" και εκβιασμούς και εν μέρει κατάφερε να βρει το δίκιο του, όμως για την ΑΕΚ ήταν αργά, καθώς αντιμετώπιζε σοβαρά οικονομικά προβλήματα. Το συμβόλαιό του με την Ένωση έληξε το καλοκαίρι του 2003 και δεν ανανεώθηκε.
Ατλέτικο Μαδρίτης
Για πρώτη φορά στην καριέρα του, ο Ντέμης Νικολαΐδης, έφυγε από την Ελλάδα για το εξωτερικό, όταν έμεινε ελεύθερος από την ΑΕΚ. Έφτασε κοντά στη μεταγραφή του στη γαλλική Παρί Σεν Ζερμέν, αλλά τελικά προτίμησε την ισπανική Ατλέτικο Μαδρίτης, όπου υπέγραψε συμβόλαιο ενός έτους. Σε μια χρονιά γεμάτη τραυματισμούς, κατάφερε να κάνει αισθητή την παρουσία του και να εντυπωσιάσει με τις ικανότητές του τους απαιτητικούς Ισπανούς. Σημείωσε 6 γκολ σε 22 συμμετοχές στο πρωτάθλημα, αγωνιζόμενος κυρίως ως επιθετικό δίδυμο με τον νεαρό και ανερχόμενο τότε, αλλά μετέπειτα διάσημο διεθνή Ισπανό φορ Φερνάντο Τόρρες.
Στο τέλος εκείνης της περιόδου η Ατλέτικο του έκανε προσφορά για ανανέωση συμβολαίου, ώστε να παραμείνει στην ομάδα, αλλά ο Νικολαΐδης είχε πάρει την απόφασή του να αποσυρθεί λόγω χρόνιου προβλήματος στη μέση, όπου είχε ήδη χειρουργηθεί, αλλά κυρίως για να βοηθήσει την αγαπημένη του ομάδα, την ΑΕΚ, να βγει από την κρίση, αναλαμβάνοντας πρόεδρός της.
Διεθνής καριέρα
Νωρίτερα, στο τέλος του 1999 είχε ανακοινώσει πως αποφάσισε να απέχει από την εθνική Ελλάδας, από κοινού με άλλους δύο συμπαίκτες του τότε στην ΑΕΚ, τον Ηλία Ατματσίδη και τον Μιχάλη Κασάπη, ως ένδειξη διαμαρτυρίας για τη διαιτησία στο ελληνικό πρωτάθλημα. Επέστρεψε έπειτα από προτροπή του Ότο Ρεχάγκελ το 2001.
Τηλεόραση
Τη σεζόν 2018-2019, ο Ντέμης Νικολαΐδης παρουσίασε την εκπομπή «Total Football» στο OPEN σχολιάζοντας την αθλητική επικαιρότητα μαζί με πολλούς αθλητικογράφους. Από το 2021 παρουσιάζει την αθλητική εκπομπή «Monday FC» στο Novasports μαζί με τον δημοσιογράφο Γιάννη Πάγκο.
Τίτλοι
Προσωπικές Διακρίσεις
Προεδρία της ΑΕΚ
Το 2004 αποφάσισε να εγκαταλείψει τα γήπεδα ως παίκτης και να συνεχίσει ως πρόεδρος της ΑΕΚ. Παραιτήθηκε από την προεδρία στις 2 Νοεμβρίου του 2008.
Ο Νικολαΐδης ανέλαβε την προεδρία της ΑΕΚ μετά από μια αποτυχημένη αγωνιστική χρονιά (την περίοδο 2003-04, όταν η ΑΕΚ τερμάτισε 4η, με 22 βαθμούς διαφορά από την πρώτη θέση) και η ομάδα κινδύνευε να τιμωρηθεί με υποβιβασμό λόγω χρεών.
Κατά την πρώτη χρονιά του Νικολαΐδη στην προεδρία της ΑΕΚ, την περίοδο 2004-05, η ομάδα τερμάτισε στην 3η θέση έναν μόνο βαθμό πίσω από τον πρωταθλητή Ολυμπιακό, ενώ ισοβάθμησε με τον δεύτερο Παναθηναϊκό. Τις τρεις πρώτες χρονιές ο Νικολαΐδης, λόγω περιορισμένων οικονομικών δυνατοτήτων, στηρίχτηκε σε νέους ποδοσφαιριστές χωρίς να βασιστεί σε μεγάλα ονόματα.
Την επόμενη χρονιά (2005-06) η ΑΕΚ τερμάτισε στη δεύτερη θέση, 3 βαθμούς πίσω από τον πρωταθλητή Ολυμπιακό και κέρδισε τη συμμετοχή της στο Τσάμπιονς Λιγκ.
Την περίοδο 2006-07 η ΑΕΚ τερμάτισε και πάλι στη δεύτερη θέση, 9 βαθμούς όμως μακριά από την πρώτη θέση, εξασφαλίζοντας και πάλι τη συμμετοχή της στο Τσάμπιονς Λιγκ, όπου η πορεία της κρίθηκε επιτυχημένη καθώς αποκλείστηκε στον όμιλό της μόλις για έναν βαθμό. Άξια αναφοράς η νίκη της στην Αθήνα επί της Μίλαν, η οποία στη συνέχεια κατέκτησε τον τίτλο.
Το 2007-08 ήταν η χρονιά που η ΑΕΚ ενισχύθηκε με έμπειρους ποδοσφαιριστές για να διεκδικήσει το πρωτάθλημα, το οποίο κρίθηκε υπέρ του Ολυμπιακού, ύστερα από παρέμβαση του Αθλητικού Διαιτητικού Δικαστηρίου, αφήνοντας την ΑΕΚ στη δεύτερη θέση. Στα πλέι οφ που ακολούθησαν χάθηκε και η συμμετοχή στο Τσάμπιονς Λιγκ.
Η επόμενη χρονιά 2008-09 ξεκίνησε με πολλά αποτυχημένα αποτελέσματα και ενώ ο Ντέμης Νικολαΐδης είχε ανακοινώσει από νωρίς πως θα αποχωρήσει στο τέλος της, παραιτήθηκε τελικά στις 2 Νοεμβρίου 2008.
Η συνολική παρουσία του στην προεδρία της ΑΕΚ προκάλεσε διιστάμενες απόψεις για τα αποτελέσματά της.
Προσωπική ζωή
Γεννήθηκε στο Γκίσεν της Γερμανίας, καθώς οι γονείς του ήταν μετανάστες εκεί, όμως σύντομα μετά τη γέννησή του επέστρεψαν στην Ελλάδα και συγκεκριμένα στην Αλεξανδρούπολη.
Από το 2003 μέχρι το 2021, ήταν παντρεμένος με τη Δέσποινα Βανδή. Απέκτησαν μαζί δύο παιδιά, τη Μελίνα, γεννημένη το 2004 και τον Γιώργο, γεννημένο το 2007.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Έλληνες πρόεδροι αθλητικών συλλόγων Κατηγορία:Επιθετικοί ποδοσφαιριστές Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Απόλλων Σμύρνης Κατηγορία:Ποδοσφαιριστές Ατλέτικο Μαδρίτης Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδος Ενόπλων Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Πρόεδροι ΠΑΕ ΑΕΚ Κατηγορία:Έλληνες ποδοσφαιριστές στο εξωτερικό Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Εθνική Σερβίας (καλαθοσφαίριση ανδρών)
Η εθνική ομάδα καλαθοσφαίρισης ανδρών Σερβίας είναι το αντιπροσωπευτικό συγκρότημα της Σερβίας στις διεθνείς διοργανώσεις καλαθοσφαίρισης ανδρών. Διοικείται από την KSS (Кошаркашки Савез Србије - Ένωση Καλαθοσφαίρισης Σερβίας) και επίσημο χρώμα της είναι το μπλε. Φέρει το προσωνύμιο πλάβι (γαλάζιοι), κληρονομιά της παλαιάς Εθνικής Γιουγκοσλαβίας.
Η FIBA θεωρεί την Εθνική Σερβίας ίδια ομάδα με αυτές της «πρόσφατης» Γιουγκοσλαβίας (Ο.Δ. Γιουγκοσλαβίας και Ένωση Σερβίας-Μαυροβουνίου, στην ουσία πρόκειται για το ίδιο κράτος με διαφορετικό όνομα), όχι όμως της ενιαίας Λαϊκής - Σοσιαλιστικής Γιουγκοσλαβίας (1945-1991). Ενώ αυτό φαίνεται λογικό, στους στατιστικούς πίνακες πράττει το εξής παράδοξο: Στο μεν Ευρωμπάσκετ καταχωρίζει τα μετάλλια όπως παραπάνω, στο δε Παγκόσμιο Πρωτάθλημα και τους Ολυμπιακούς Αγώνες συνυπολογίζει τα μετάλλια της μεγάλης και της μικρής Γιουγκοσλαβίας.
Σύντομο ιστορικό
Στο καθαρά αγωνιστικό πεδίο, η Σερβία - κυρίως την περίοδο που αγωνιζόταν ως Ο.Δ.Γ. - αποδείχθηκε το ισχυρότερο κράτος απ' όσα προέκυψαν μετά τη διάλυση της Γιουγκοσλαβίας το 1991, μολονότι τον πρώτο καιρό ήταν αποκλεισμένη από τις διεθνείς διοργανώσεις για πολιτικούς λόγους.
Η πρώτη της εμφάνιση έγινε στο Ευρωμπάσκετ του '95 και ήταν θριαμβευτική (χρυσό μετάλλιο), με προπονητή τον Ντούσαν Ίβκοβιτς και παίκτες παγκόσμιας κλάσης όπως οι Βλάντε Ντίβατς, Πρέντραγκ Ντανίλοβιτς, Ζέλικο Ρέμπρατσα, Ντέγιαν Μποντίρογκα, Αλεξάντερ Τζόρτζεβιτς. Ο ίδιος πάνω-κάτω κορμός, με μικρές προσθαφαιρέσεις και προπονητή το Ζέλιμιρ Ομπράντοβιτς, συνέχισε τις «υψηλές πτήσεις» στις επόμενες διοργανώσεις: Αργυρό στους Ολυμπιακούς του '96, χρυσά στο Ευρωμπάσκετ του '97 και το Παγκόσμιο Πρωτάθλημα του '98.
Στις αρχές της δεκαετίας του 2000, μια νέα γενιά με μπροστάρηδες τους Πρέντραγκ Στογιάκοβιτς, Πρέντραγκ Ντρόμπνιακ, Μάρκο Γιάριτς, τον Μποντίρογκα σε ρόλο συνδετικού κρίκου με την ομάδα του '90 και το Σβέτισλαβ Πέσιτς στον πάγκο, κατέκτησε το Ευρωμπάσκετ 2001 και το Παγκόσμιο Πρωτάθλημα του 2002.
Αυτή ήταν όμως και η τελευταία χρυσή περίοδος της Σερβίας. Μετά το 2002, η ομάδα παρέμενε μεγάλη δύναμη σε διεθνές επίπεδο χωρίς μεγάλες επιτυχίες έως το 2010. Κάτι που άλλαξε από τη συνεχή της παρουσία σε βάθρο των μεταλλίων από τα τουρνουά του Παγκοσμίου Κυπέλλου 2014, των Ολυμπιακών Αγώνων 2016 και του Ευρωμπάκετ 2017 με κορμό παίκτες όπως οι Μίλος Τεόντοσιτς, Μπόγιαν Μπογκντάνοβιτς, Μίροσλαβ Ραντούλιτσα, Όγκνιεν Κούζμιτς, Μπόμπαν Μαριάνοβιτς, Νίκολα Κάλινιτς και προπονητή τον Αλεξάντερ Τζόρτζεβιτς.
Από τον Σεπτέμβριο του 2021, ομοσπονδιακός τεχνικός ανέλαβε ο Σβέτισλαβ Πέσιτς.
Παρουσία σε μεγάλες διοργανώσεις
thumb|80px|Το ελάσσον [[εθνόσημο της Σερβίας χρησιμοποιείται ως σήμα της εθνικής ομάδας ]]
Εξωτερικοί σύνδεσμοι
Σερβια Ανδρων Σερβια
Νορβηγική Αγγλικανική Εκκλησία του Γκριντβίκεν
Η Νορβηγική Αγγλικανική Εκκλησία του Γκριντβίκεν (Grytviken kirke; γνωστή ως Νορβηγική Λουθηρανική Εκκλησία πριν από το 2013) βρίσκεται στην νήσο Νότια Γεωργία, στον νότιο Ατλαντικό Ωκεανό και ανήκει στην Εκκλησία της Νορβηγίας.
Κατασκευάστηκε από φαλαινοθήρες με επικεφαλής τον Καρλ Άντον Λάρσεν, το 1912 -1913 και καθαγιάστηκε τα Χριστούγεννα του 1913.Έχει ένα κλίτος και για τους πιστούς υπάρχουν ξύλινοι πάγκοι. Ο μοναδικός πάστορας της εκκλησίας ήταν ο Kristen Løken, τη διετία 1913 -1914. Η εκκλησία ανακαινίστηκε το 1996 -1998.
Επτακόσια μέτρα από την εκκλησία βρίσκεται το νεκροταφείο του Γκριντβίκεν, στο οποίο υπάρχουν 64 τάφοι μεταξύ των οποίων και οι τάφοι των εξερευνητών Έρνεστ Σάκλετον και Φρανκ Γουάιλντ καθώς και ο τάφος του Αργεντινού αξιωματικού Félix Artuso, που σκοτώθηκε το 1982 κατά την ανακατάληψη της Νότιας Γεωργίας από τους Βρετανούς, κατά τη διάρκεια του Πολέμου των Φώκλαντ.
Παραπομπές
Κατηγορία:Εκκλησία της Αγγλίας Κατηγορία:Λουθηρανικές εκκλησίες
Ελεύθερη μοναχική αναρρίχηση
Η ελεύθερη μοναχική αναρρίχηση, απλούστερα ελεύθερη μοναχική ή μοναχική στο Ηνωμένο Βασίλειο ειναι η αναρρίχηση χωρίς μποντριέ ή άλλον προστατευτικό εξοπλισμό κατά την ανάβαση και εξαρτάται μόνο από τη φυσική του/της δύναμη και αναρριχητική ικανότητα. Η ελεύθερη μοναχική αναρρίχηση δεν θα πρέπει να συγχέεται με την ελεύθερη αναρρίχηση, στην οποία ο εξοπλισμός χρησιμοποιείται τυπικά για ασφάλεια σε περίπτωση πτώσης, αλλά όχι για την υποβοήθηση της αναρρίχησης.
Κίνητρα
Οι λόγοι τους οποίους ασχολούνται με την ελεύθερη μοναχική αναρρίχηση αθλητές υψηλού επιπέδου είναι η απλότητα και η ταχύτητα αναρρίχησης, για παράδειγμα η ελεύθερη μοναχική του Άλεξ Χόνολντ στη νοτιοδυτική όψη του Χαφ Ντομ (Half Dome), στο Γιοσέμιτι, 678 μ. σε 2 ώρες και 50 λεπτά, διαδρομή που συνήθως απαιτεί πολλές ημέρες πάνω στον βράχο. Άλλοι λόγοι τους οποίους προβάλλουν οι αναρριχητές είναι η έντονη συγκέντρωση που απαιτείται και για ορισμένους η έκκριση αδρεναλίνης. Η ελεύθερη μοναχική αναρρίχηση γίνεται τις περισσότερες φορές σε διαδρομές γνωστές στους αναρριχητές, και η δυσκολία τους βρίσκεται μέσα στα όρια των ικανοτήτων των αναρριχητών. Ωστόσο, εγγενείς κίνδυνοι όπως οι χαλαροί βράχοι ή η ξαφνική αλλαγή του καιρού είναι πάντοτε παρόντες. Ορισμένοι αναρριχητές υψηλού επιπέδου σκοτώθηκαν κατά τη διάρκεια ελεύθερων μοναχικών αναρριχήσεων, ανάμεσά τους οι: Τζον Μπάτσαρ, Ντέρεκ Χέρσι, Βικ Χέντρικσον, Ρόμπερτ Στηλ, Ντουάιτ Μπίσοπ, Τζίμι Ρέι Φόρεστερ, Τζίμι Τζούελ, Τόνι Γουίλμοτ και Τζον Τέιλορ
Solo αναρριχητές
Ορισμένοι από τους αναρριχητές που ώθησαν τα όρια της μοναχική αναρρίχησης είναι οι: Πιερ Αλαίν, Χάνσγιοργκ Άουρ (Hansjörg Auer), Τζον Μπάτσαρ, Χένρι Μπάρμπερ, Patrick Berhault, Thomas Bubendorfer, Ρενάλντο Κλαρκ, Πήτερ Κροφτ, Στεφ Ντέιβις, Μπιλ Ντενζ, Τιμ Ντερόεν, Κατρίν Ντεστιβέλ, Πατρίκ Έντλινγκερ, Μάικ Γκράχαμ, Βόλφγκανγκ Γκούλιτς, Κόλινσ Χέλεϊ, Ντέρεκ Χέρσι, Λυν Χιλ, Άλεξ Χόνολντ, Αλεξάντερ Χιούμπερ, Τζίμι Τζούελ, Έρικ Τζόουνς, Κέβιν Γιόργκεσονn, Ρον Κοκ, Ματ Λόιντ, Τζον Λονγκ, Ντέιβ Μακλάουντ, Ράινχολντ Μέσνερ, Νταν Όσμαν, Ντιν Πότερ, Πολ Πρέους, Αντρέας Προφτ, Χέρμπερτ Ρανγκεντάινερ, Μάικλ Ρίαρντον, Αλαίν Ρομπέρ, Κρις Σάιερζαντ, Τόμπιν Σόρενσον, Ουέλι Στεκ, Ακιχίρα Ταβάρα, Τζον "Γιάμπο" Γιαμπλόνσκι και Μαουρίτσιο "Μανόλο" Ζανόλα.
Εναλλακτικές
Εναλλακτικές λύσεις της ελεύθερης μοναχικής αναρρίχησης:
Εξωτερικοί σύνδεσμοι
Κατηγορία:Τύποι αναρρίχησης Κατηγορία:Ακραία αθλήματα
Αποστρατιωτικοποιημένη Ζώνη Κορέας
H Αποστρατιωτικοποιημένη Ζώνη Κορέας (AZK) (κορεατικά: 한반도 비무장 지대, Χάντσα: 韓半島非武裝地帶, διεθνής ονομασία: Korean Demilitarized Zone,  DMZ) είναι μία εδαφική λωρίδα που διαχωρίζει σε δύο μέρη την Κορεατική Χερσόνησο. Η ΑΖΚ, δημιουργήθηκε ως αποτέλεσμα της Συμφωνίας Παύσης Πυρών του 1953, η οποία, ουσιαστικά, τελείωσε και τον Πόλεμο στην Κορέα. Η ΑΖΚ ξεκίνησε να χρησιμοποιείται από τις 27 Ιουλίου του 1953 και αποτελεί ουδέτερη ζώνη, μεταξύ της Νότιας Κορέας και της Βόρειας Κορέας. Επίσης, οριοθετεί και τα σύνορα αυτών των δύο χωρών, διαχωρίζοντας περίπου στη μέση τη χερσόνησο.
Η ΑΖΚ, φτιάχτηκε με την εμπλοκή της Βόρειας Κορέας, της Κίνας και τα Ηνωμένα Έθνη. Η λωρίδα που σχηματίστηκε εκεί, έχει έκταση 250 χιλιόμετρα στο μήκος και τέσσερα χιλιόμετρα στο πλάτος. Στην ΑΖΚ, υπάρχει και ο γνωστός Κοινός Χώρος Ασφάλειας, στον οποίο τα δύο κράτη συναντιούνται και διαπραγματεύονται, το οποίο βρίσκεται στη Δυτική μεριά της λωρίδας. Ανά τα χρόνια της ύπαρξης της λωρίδας, έχουν λάβει χώρα διάφορα περιστατικά, που, ακόμα, οδήγησαν στον θάνατο στρατιωτών, μέχρι και πολιτών κι από τις δύο πλευρές. Αν και αποστρατιωτικοποιημένη περιοχή, ακριβώς πέρα από τη λωρίδα και στη νότια και στη βόρεια πλευρά, υπάρχουν τα πιο βαριά στρατιωτικοποιημένα σύνορα στον κόσμο.
Η ΑΖΚ ήταν μέσα στα πιο σημαντικά μέρη διεξαγωγής περιστατικών κατά τη διάρκεια του Ψυχρού Πολέμου, καθώς και το μοναδικό κατάλοιπο του. Ο Κοινός Χώρος Ασφάλειας, ήταν το μοναδικό πέρασμα από τη μία χώρα στην άλλη, αν και το 2007, δημιουργήθηκε και δεύτερος τέτοιος χώρος, που έκλεισε όμως το 2008, καθότι σκοτώθηκε ένα Νοτιοκορεάτης τουρίστας. Μετά τη δημιουργία της ζώνης και οι δύο Κορέες, έφτιαξαν τα χωριά της ειρήνης, ορατά κι από τις δύο πλευρές, στα οποία υπάρχουν αντίστοιχα και οι σημαίες τους, της Νότιας φτάνει τα 98 μέτρα και της Βόρειας τα 160 μέτρα, η οποία είναι (ως το 2014) η τέταρτη υψηλότερη στον κόσμο. Αυτά τα δύο χωριά, χρησιμοποιήθηκαν για προπαγανδιστικό σκοπό κι από τους δύο, δείχνοντας η μία πλευρά στην άλλη τι διαθέτει, μάλιστα λέγεται ότι στη Βόρεια Κορέα είναι τελείως ακατοίκητο. Το 2019, ο Ντόναλντ Τραμπ, έγινε ο πρώτος πρόεδρος των Ηνωμένων Πολιτειών που πάτησε στην πλευρά της Βόρειας Κορέας, μαζί με τον Κιμ Τζονγκ-ουν. Τόσο η Βόρεια Κορέα όσο και η Νότια Κορέα διατηρούν ειρηνικά χωριά στις δυο πλευρές της ΑΚΖ. Στο Νότο, το Daeseong-dong διοικείται σύμφωνα με τους όρους της ΑΚΖ. Οι χωρικοί ταξινομούνται ως πολίτες της Δημοκρατίας της Κορέας, αλλά απαλλάσσονται από την καταβολή φόρων και άλλων αστικών απαιτήσεων, όπως η στρατιωτική θητεία. Στα βόρεια, το Kijŏng-dong διαθέτει μια σειρά από έντονα βαμμένα, πολυώροφα κτίρια και διαμερίσματα από χυτό σκυρόδεμα με ηλεκτρικό φωτισμό. Αυτά τα χαρακτηριστικά αντιπροσώπευαν ένα άνευ προηγουμένου επίπεδο πολυτέλειας για τους αγροτικούς Βορειοκορεάτες τη δεκαετία του 1950. Η πόλη ήταν προσανατολισμένη έτσι ώστε οι φωτεινές μπλε στέγες και οι λευκές πλευρές των κτιρίων να ήταν τα πιο διακριτικά χαρακτηριστικά όταν τα βλέπει κανείς από ψηλά. Ωστόσο, με βάση τον έλεγχο με σύγχρονους τηλεσκοπικούς φακούς, έχει υποστηριχθεί ότι τα κτίρια είναι απλές κατασκευές από σκυρόδεμα χωρίς γυάλινα παράθυρα ή ακόμη και εσωτερικά δωμάτια, σε μια προσπάθεια να διατηρήσουν την ψευδαίσθηση της δραστηριότητας.